נמל התעופה הבין-לאומי סן אנטוניו

נמל התעופה הבין לאומי סן אנטוניו (באנגלית: San Antonio International Airport) הוא נמל תעופה בארצות הברית, במדינת טקסס. הנמל משרת את העיר סן אנטוניו, וכן משרת אוכלוסייה של ערים נוספות באזור ואת דרום-מזרח טקסס. נמל התעופה מדורג בין 50 נמלי התעופה העמוסים ביותר בארצות הברית, בהיבט של מספר הנוסעים. סימנו הבין-לאומי של נמל התעופה ברשות התעופה הפדרלית (FAA) וגם בארגון יאט"א הוא SAT, והוא מסומן באותיות KSAT בארגון הבין-לאומי לתעופה אזרחית ICAO. הנמל נמצא בבעלות העיר סן אנטוניו ומופעל על ידי רשות התעופה של סן אנטוניו, המנהלת גם נמל תעופה עירוני נוסף של סן אנטוניו.

 מקור השם 
נמל התעופה נקרא "סן אנטוניו" על שם העיר הגדולה הסמוכה, אותה ואת המרחב האורבני שלה הוא משרת. סן אנטוניו שעל-שמו העיר ונמל התעופה נקראים, היה קדוש נוצרי שנולד בשנת 1195 בליסבון, פורטוגל. הוא היגר לאיטליה, הצטרף למסדר הפרנציסקני, וידוע בשמו סן אנטוניו מפדואה, שמשמעותו אנטוניוס הקדוש מפדובה באיטליה. אנטוניו הוכרז כקדוש נוצרי בשנת 1232. המסורת מספרת שאנטוניו חולל ניסים בחייו, ונפטר ממחלת ארגוטיזם, הידועה גם בכינוי על שמו "האש של אנטוני הקדוש".
שמאל|ממוזער|326px|תרשים של נמל התעופה סן אנטוניו

 היסטוריה 
נמל התעופה סן אנטוניו נוסד בשנת 1941 כנמל תעופה צבאי של חיל האוויר של ארצות הברית, עם רכישת הקרקע על ידי עיריית סן אנטוניו. הוא נקרא אז "שדה אלמו" (Alamo Field), הגם שמיקומו אינו זהה במדויק למיקומו של מיסיון אלמו, שבו נערך קרב אלמו. מ-1946 החל הנמל בפעילות אזרחית, וקיבל עוד שנתיים קודם לכן את התואר נמל תעופה בין-לאומי. הטרמינל הראשון בנמל נבנה משנת 1951, ונחנך בשנת 1953. ב-1959 נחנכו טרמינל חדש ומגדל פיקוח. ב-1975 מועצת העיר אימצה תוכנית פיתוח עד שנת 2000. מבנה חנייה תלת קומתי חדש הושלם ב-1981, ובו 1300 מקומות חנייה. טרמינל חדש בשטח של כ-33,500 מ"ר נחנך 1984. ב-1986 הוסב שמם של כיכר ומקטע כביש ליד הטרמינל ל"צלנג'ר", כיוון שאחד מאנשי צוות מעבורת החלל צ'לנג'ר שהתפוצצה נולד בטקסס. באותה השנה הסתיימה בניית מגדל פיקוח חדש, בגובה של למעלה מ-67 מטר. חניון ארוך טווח חדש בן 5 קומות נחנך ב-1999, ובאותה שנה אושרה גם תוכנית לשדרוג טרמינל. בשנת 2006 חצה מספר נוסעי הנמל את רף ה-8 המיליון, ובשנת 2023 נרשמה בנמל תנועת שיא של נוסעים.

 גאוגרפיה ואקלים 
 גאוגרפיה 
נמל התעופה סן אנטוניו נמצא בדרום מזרח מדינת טקסס בארצות הברית. הנמל קרוב כדי כ-15 ק”מ ( כ-8 מייל) מהעיר סן אנטוניו, העיר השביעית במספר תושביה בארצות הברית, שאותה ואת המרחב העירוני שלה וערים נוספות באזור הנמל משרת. נמל התעופה מרוחק כ-121 ק”מ (כ-75 מייל) מבירת טקסס אוסטין, במרחק של כ-430 ק”מ מ-דאלאס, ופחות מ-321 ק”מ (200 מייל) ממרכז החלל ביוסטון. גובהו של נמל התעופה מעל פני הים עומד על 247 מטר (810 רגל).

 אקלים 
אחד מרכיבי האקלים החשובים לתפעול נמלי תעופה הוא מהירות הרוח. הרוחות באתר נמל התעופה הבין-לאומי בסן אנטוניו מתונות. מהירות הרוח השנתית הממוצעת באזור הנמל עומדת על 10.93 קמ”ש. הרוחות המהירות ביותר נושבות בחודש אפריל, 16.7 קמ”ש בממוצע, ובחודש אוגוסט 13.4 קמ”ש. הטמפרטורות בקיץ גבוהות, למעלה מ-32 מעלות צלזיוס בממוצע, ובעונת החורף נוחות למדי, בינואר הממוצע הגבוה עולה עד 17 מעלות, והנמוך מסתכם ב-6 מעלות בממוצע. כמות הגשם השנתית הממוצעת עומדת על 686.9 מ”מ, ומספר ימי הגשם מסתכם ב-84.8 ימים. עקב המיקום הדרומי בטקסס, אין סטטיסטיקה על כמות שלג בנמל התעופה, אך בשנים 1946, 1955, 1976, 1996, 2000, 2025 ובפברואר 2026 ירד שלג במקום. מספר ימי השלג הממוצע באתר נמל התעופה עומד על 0.3 ימים בשנה.

 מסלולים, טרמינלים, נוסעים ומטענים 
מסלולים: שלושה מלסולי טיסה משרתים את נמל התעופה. מסלול 04/22 באורך 2,592 מטר (8,505 רגל) ברוחב 46 מטר, מבטון, מואר בלילה. מסלול 13R/31L באורך 2,591 מטר (8,502 רגל), ברוחב 46 מטר, מבטון ומואר. אורכו של מסלול 13L/31R הוא 1,682 מטר (5,519 רגל) ורוחבו 30 מטר (100 רגל), מחופה באספלט.

טרמינלים: לנמל התעופה 2 טרמינלים. טרמינל A הוא הגדול יותר, ובו פעילים 17 גשרי עלייה למטוסים. טרמינל B משרת בלבדית את נוסעי אמריקן איירליינס ו-יונייטד איירליינס, ופעילים בו 8 גשרי עלייה למטוסים, ארבע לכל אחת מחברות התעופה הפעילות בו. הטרמינלים קרובים זה לזה, ולאחר השלמת הבדיקות הביטחוניות מתאפשרת תנועה רגלית ביניהם. מועצת העיר אישרה תוכנית להרחבת נמל התעופה ובניית טרמינל C שלישי, ו-18 גשרי עלייה נוספים למטוסים. טרמינל C אמור להיות גדול יותר בשטח משני הטרמינלים הקיימים גם יחד.

נוסעים ומטענים: שנת 2024 הייתה שנת שיא במספר הנוסעים שטסו באמצעות נמל התעופה סן אנטוניו, 11,094,278. נתון זה היווה גידול בשיעור 4% לעומת מספר הנוסעים בשנת 2023 . בשנת 2025 דווח על ירידה במספר הנוסעים ל-10,740,694. כמות המטענים ב-2025 עמדה על-124,669 טון, עלייה בשיעור 15.7% מול שנת 2024.

 שירותים הניתנים לנוסעים 
לנוסעי נמל התעופה סן אנטוניו ניתנים שירותים ברמה מקבילה לשירות המוענק לנוסעים בנמלי תעופה בין-לאומיים מודרניים אחרים בסדר גודל דומה, בארצות הברית, באירופה ובנמלי תעופה אחרים בעולם.

כללי ומזון: עמדות מידע (i), דרגנועים, מעליות, בתי קפה, מזון מהיר ומסעדות. בנמל יש עמדות למילוי בקבוקי מים.

תקשורת: נקודות אינטרנט, WI-FI חינמי בשטחים ציבוריים, טלפונים ציבוריים, סוכנות דואר.

שירותים אישיים: בתי מלון בקרבת מקום, חלקם עם שירותי הסעה מהנמל ואליו. קיימים שני אזורי משחקים לילדים, בסמוך לשער 16. חדר תפילה למאמיני כל הדתות (interfaith) עומד לרשות הרוצים להתפלל. פינות עישון ממוקמות מחוץ לטרמינל. חדר הנקה עומד לרשות אמהות לתינוקות.

שירותים עסקיים וכספיים: שירותי מכס ופטור ממכס (אין בשטח הנמל חנויות פטורות ממכס), כספומטים, שירותי בנקאות והמרת מטבע.

תחבורה: אוטובוסים ציבוריים, שירות שאטל, מוניות, חניה רגילה וחניה לטווח ארוך (יש חניה בחניונים פתוחים וכן במבנים ייעודיים לחניה), עמדות להשכרת רכב של חברות רב-לאומיות, שירות בתשלום של הבאת מכוניות אל ומחניונים.

סיוע אישי, רפואי ונכים: שירותי נכים, סיוע בניוד לנכים ולמוגבלי תנועה (עוורים, כיסאות גלגלים וובלי לקויות נסתרות), צ'ק-אין אינטרנטי. מתנדבים עם כובע ייחודי של קאובוי מסייעים לנוסעים במידע ובהדרכה.

טיסה ותיור: כירטוס, נציגויות של משרדי נסיעות וחברות תעופה, איתור חפצים "אבדות ומציאות".

 חברות תעופה ויעדים 
רוב היעדים אליהם ומהם נמל התעופה הבין-לאומי סן אנטוניו מקיים קווים סדירים, נמצאים בתחומי ארצות הברית ומקסיקו, לפי המפורט בטבלה. המידע מעודכן לפברואר 2026:
 נמלי תעופה אליהם ומהם מתבצעות טיסות ישירות בתוך , ואל  והחברה/ות המבצעות לפחות טיסה יומית אחתטיסות
יומיותשם חברה/ותנמל היעד וסמל יאט"א13-11אמריקן איירליינסנמל התעופה הבין-לאומי דאלאס/פורט וורת' (DFW) 8-7יונייטד איירליינסנמל התעופה הבין-יבשתי ג'ורג' בוש (IAH)9-7 דלתא איירליינס, פרונטיר איירליינס, סאות'ווסט איירליינסנמל התעופה הבין-לאומי הרטספילד-ג'קסון אטלנטה (ATL) 13-5סאות'ווסט איירליינסנמל התעופה דאלאס לאב (DAL) 11-5אמריקן איירליינס, פרונטיר איירליינס, סאות'ווסט איירליינסנמל התעופה הבין-לאומי פיניקס סקיי הרבור (PHX) 9-6פרונטיר איירליינס, סאות'ווסט איירליינס, יונייטד איירליינסנמל התעופה הבין-לאומי דנוור (DEN) 5-4אמריקן איירליינס, יונייטד איירליינסנמל התעופה הבין-לאומי שיקגו או'הייר (ORD) 8-3פרונטיר איירליינס, סאות'ווסט איירליינסנמל התעופה הבין-לאומי הארי ריד - לאס וגאס (LAS) 4-3אמריקן איירליינסנמל התעופה הבין-לאומי שארלוט דאגלס (CLT) 5-2 דלתא איירליינס, סאות'ווסט איירליינס, אמריקן איירליינסנמל התעופה הבין-לאומי של לוס אנג'לס (LAX) 6-3סאות'ווסט איירליינסנמל התעופה יוסטון ויליאם פ. הובי (HOU) 3אארומקסיקו, וולאריס, ויווה איירליינסנמל התעופה הבין-לאומי של מקסיקו סיטי (MEX) 3-2דלתא איירליינסנמל התעופה הבין-לאומי של סולט לייק סיטי (SLC) 4-2פרונטיר איירליינס, סאות'ווסט איירליינס, ספיריט איירליינסנמל התעופה הבין-לאומי אורלנדו (MCO) 4-2סאות'ווסט איירליינסנמל התעופה הבין-לאומי של נאשוויל (BNA) 2דלתא איירליינסנמל התעופה של מטרופולין דטרויט (DTW) 2-1דלתא איירליינס, סאן קאנטרי איירליינסנמל התעופה הבין-לאומי מיניאפוליס–סיינט פול (MSP) 2-1אמריקן איירליינסנמל התעופה הבין-לאומי מיאמי (MIA) 2-1ויווה איירליינסנמל התעופה הבין-לאומי מונטריי 2-1יונייטד איירליינסנמל התעופה הבין-לאומי וושינגטון דאלס (IAD) 2-1סאות'ווסט איירליינסנמל התעופה שיקגו מידוויי (MDW) 2-1סאות'ווסט איירליינסנמל התעופה הבין-לאומי ניו אורלינס לואי ארמסטרונג (MSY) 2-1סאות'ווסט איירליינסנמל התעופה הבין-לאומי אל פאסו (ELP) 2-1סאות'ווסט איירליינסנמל התעופה הבין-לאומי בולטימור-וושינגטון ת'ורגוד מרשל (BWI) 2-1סאות'ווסט איירליינסנמל התעופה הבין-לאומי של טמפה (TPA) 1יונייטד איירליינסנמל התעופה הבין-לאומי ניוארק ליברטי (EWR) 1אמריקן איירליינסנמל התעופה רונלד רייגן וושינגטון נשיונל (DCA) 1אלסקה איירליינסנמל התעופה הבין-לאומי סיאטל-טקומה (SEA) 1אמריקן איירליינסנמל התעופה הבין-לאומי פילדלפיה (PHL) 1וולאריסנמל התעופה הבין-לאומי גוודלחרה (GDL) 1דלתא איירליינסנמל התעופה הבין-לאומי ג'ון פ. קנדי (JFK) 1דלתא איירליינסנמל התעופה הבין-לאומי לוגן, בוסטון (BOS) 
 תאונות ותקריות 
 תאונות 
נחיתת חירום: בתאריך 1 בדצמבר 2019 מטוס מסוג פייפר PA-24 היה בדרכו מיוסטון לבוארן (Boerne) בטקסס. על סיפון המטוס היו 3 אנשים. הטייס דיווח על מצב חירום עקב תקלה במנוע, ביקש וגם קיבל אשור לנחיתת חירום בנמל התעופה הבין-לאומי סן אנטוניו. הטייס ביקש לעשות הקפה סביב נמל התעופה, אך התרסק בסמוך תוך כדי ביצוע ההקפה. שלושת האנשים שעל המטוס נהרגו, ונגרם למטוס נזק משמעותי. בדיקת נתונים העלתה, שהטייס טס מתחת למהירות המינימום של המטוס. חקירה לא הצליחה לגלות את התקלה המדויקת במנוע.

 תקריות 
פגיעת ציפור: בתאריך 29 באוקטובר 2012 נחתה בנמל נחיתת חירום של טיסה ממקסיקו סיטי, עקב רעידות שהורגשו באחד המנועים. המטוס נחת בשלום, ואיש מ-140 נוסעיו לא נפגע. הבדיקה העלתה שציפור פגעה במנוע.

התאבדות במנוע מטוס: בתאריך 26 ביוני 2023 נחתה בסן אנטוניו טיסת דלתא 111 מלוס אנג'לס. איש צוות קרקע של נמל התעופה התקרב לאחד המנועים, ונשאב פנימה לתוך המנוע. האירוע הוכר כהתאבדות של העובד, מסיבה שלא הובררה. לא נפתחה חקירה של רשויות התעופה.

פנייה לא נכונה על המסלולים: בתאריך 28 בינואר 2026 עצר מגדל הפיקוח המראה של טיסה 4996 של חברת סאות'ווסט איירליינס, כיוון שפקח הטיסה זיהה התקרבות מסוכנת של מטוס אחר, שטעה בפניה על מסלולי הטיסה. טיסה 4996 התעכבה, אך לא היו נפגעים ולא נגרם נזק.

 תחבורה אל הנמל וממנו 
כבישים: האוטוסטרדות הקרובות לנמל התעופה הן מספר 10 (ההמשך בכביש 90), 35, ו-410. בנוסף נמצאים בקרבת נמל התעופה כבישים 21,37,281 ו-368.

אוטובוס: קו אוטובוס מספר 5 מחבר את הנמל עם העיר התחתית סן אנטוניו, בתדירות ממוצעת של 20 דקות. קו 7 נוסע מחניון "חנה וסע" בסטון אוק (Stone Oak) הסמוך לכביש 281, בתדירות של כ-30 דקות, למעט סופי שבוע, בהם תדירות הנסיעה נמוכה יותר. קיימים גם שירותי שאטל לבתי המלון שבאזור הנמל.

רכבת: לנמל התעופה אין תחנת רכבת משלו.

תעופה: נמלי התעופה הבין לאומיים הקרובים יחסית לנמל התעופה סן אנטוניו, היכולים לשמש לו תחליף בעת הצורך הם: נמל התעופה הבין-לאומי אוסטין-ברגסטרום (AUS) במרחק של כ-122 ק"מ, ונמל התעופה הבין-יבשתי ג'ורג' בוש (IAH) במרחק של כ-343 ק"מ.

 גלריה 

 ראו גם 
 נמל התעופה הבין-לאומי קליבלנד הופקינס
 נמל התעופה הבין-לאומי אינדיאנפוליס

 קישורים חיצוניים 




 הערות שוליים 

סן אנטוניו
קטגוריה:סן אנטוניו